306 
Armene ere lange (3—2—4—1). De øverste og nederste 
ere i Gjennemsnit rectangulære eller trapezoide, Sidearmene mere 
eller mindre triangulært sammentrykkede, andet Par svagt, tredie 
Par stærkt kølede paa Bagsiden. De ere frie lige til Grunden; 
kun mellem 3die og 4de Arm er der forneden udenfor Tentaklerne 
spændt en stærk Membran. Armenes Randhud er kun svagt ud¬ 
viklet, stærkere paa den mod Bugen vendende Kant end mod Ryg¬ 
siden og stærkest paa^.tredie Armpar. Membranen er styrket ved 
Tværmuskelbaand, udadgaaende Forlængelser fra de nedenfor om¬ 
talte Folder mellem Kopperne. 
Kopperne ere noget større paa Sidearmene end paa Ryg- 
og Bugarmene, paa tredie Arm ere saaledes de største i Gjennem¬ 
snit c.. Vs bredere end de største paa 1ste og 4de Armpar; de 
sidde overalt i to Rader og ere skævt fæstede til Stilken, fra hvis 
Grund der gaar lave Hudfolder til hver Side, udadtil til Armhudens 
Rand, indadtil i Skifteleie fra højre og venstre. 
Hornringene, Tab. IX Fig. 1 a — b, i Kopperne ere skæve, 
lavest nærmest ved Koppens Tilhæftning til Stilken og her glatte, 
medens de paa den modsatte, højere Halvdel ere væbnede med 7—9 
krumme, spidse Tænder, hvoraf den midterste er betydelig længere 
og sværere end de andre, medens det yderste Par ere lavere og 
budtere. De mindre Kopper mod Armspidserne have forholdsvis 
Tænderne stærkere udviklede. Den glatte Del af Kopranden er ikke 
skarp men paa en ejendommelig Maade indtrykt og affladet og med 
en dobbelt, ydre lav og indre højere og skarpere Kant. — Under 
dette indtrykte Parti løber halv rundt om Koppen en lav ophøjet 
Valk. 
Tentaklerne ere ikke tilbagetrækkelige, svære, omtrent af 
samme Længde som Kappen og ikke særligt udvidede til noget 
Kølleparti. De bære Kopper næsten lige fra Grund til Spids, idet 
kun den nederste Niendedel er blottet for Kopper; disse ere ordnede 
paa følgende Maade. Nederst sidde to til tre Par smaa Kopper i 
to Rækker, dernæst komme 25—30 Smaakopper i fire Rækker 
og dernæst c. 15 Tværrækker med to Rækker større Midterkopper 
